कांग्रेस के दिग्गज नेता शशि थरूर ने बुधवार (11 जुलाई, 2018) को भाजपा पर निशाना साधा है। उन्होंने कहा है कि अगर साल 2019 में बीजेपी जीती तो देश ‘हिंदू पाकिस्तान’ बन जाएगा। तिरुअंनंतपुरम में एक कार्यक्रम को संबोधित करते हुए कांग्रेस नेता ने कहा कि भारतीय जनता पार्टी अगर जीत जाती है तो वह एक नया संविधान लिखेगी, जिससे भारत पाकिस्तान बनने की राह में प्रशश्त होगा। भारत को ऐसा मुल्क बनाया जाएगा, जहां अल्पसंख्यकों के अधिकारों का कोई सम्मान नहीं किया जाता है।